Petra Kvitová już we pōłfinale Australian Open
Petra Kvitová, tynisistka rodzōnŏ we ślōnskim Bilovcu, je już we 1/2 finału Australian Open.
Petra Kvitová wygrała wszyske szpile do zera. Dzisiej we 1/4 finału ze Australijkōm Ashleigh Barty (6-1 i 6-4).
A warciyj we 1/8 finału z Amerykankōm Amanda Anisimova, we 1/16 ze Belindōm Bencic ze Szwajcaryje, we 1/32 ze Rumunkōm Irinōm-Cameliōm Begu i we 1/64 ze Magdalénōm Rybárikovōm ze Słowacyje.
We pōłfinale zagrŏ ze Amarykankōm Danielle Collins. Kvitovŏ tyż wydŏwŏ sie być faworytkōm tego szpilu, bo we rankingu WTA je 6, a Amaerynkōnka 35. Szpil mŏ być grany we sztwŏrtek rano.
****
Dlŏ przipōmniyniŏ: we deblu kobiyt Květa Peschke, inkszŏ tynistka za ślōnskego Bilovca, we parze ze Nicole Melichar (USA) ôdpadły we 1/8 finału, kaj grały z Amerykōnkōma Alison Riske i Jennifer Brady i przegrały 2-0.
Pryndzyj we 1/32 wygrały z parōm Watson / Maria 2-1 a we piōntek rano we 1/16 finału wygrały parōm Nadija Kiczenok (Ukraina) / Yafan Wang (Chiny) 2-0.
Australian Open to je co roku piyrszy turniyj Grand Slam tynisa.
Foto tytułowe: Pavel Lebeda / Česká sportovní [CC BY-SA 3.0], via Wikimedia Commons
nno_Latn szl_Latn szl_Latn szl_Latn szl_Latn unk szl_Latn szl_Latn szl_Latn vec_Latn